# Αικατερίνη Τρικούπη

### Από τη Βικιπαίδεια, την ελεύθερη εγκυκλοπαίδεια

Η Αικατερίνη Τρικούπη το γένος Μαυροκορδάτου, (1800-1871), υπήρξε σύζυγος του Σπυρίδωνα Τρικούπη. Από μητέρα καταγόταν από την ηγεμονική οικογένεια Καρατζά.

## [Επεξεργασία] Βίος

Η Αικατερίνη γεννήθηκε στη Κωνσταντινούπολη το 1800. Όταν εκδηλώθηκε η Ελληνική Επανάσταση ήταν ορφανή. Κατά τον απαγχονισμό του Πατριάρχη Γρηγορίου του Ε΄ οι Τούρκοι αφού παραβίασαν την οικία που διέμενε ανασκολόπισαν τον θείο της, Γεώργιο Μαυροκορδάτο, αδελφό του πατέρα της. Η ίδια μόλις που διασώθηκε πηδώντας από το παραθυρο, στο κήπο, μαζί με την αδελφή της την Ευφροσύνη, (αργότερα σύζυγο του φιλέλληνα στρατηγού Εδουάρδου Ράινεκ) κατέφυγε σε οικία Άγγλου ιερέα. Κατάφερε όμως τελικά να καταφύγει στη μαχόμενη τότε Ελλάδα και να μένει κοντά στον αδελφό της Αλέξανδρο Μαυροκορδάτο. Λίγο αργότερα παντρεύτηκε τον Σπυρίδωνα Τρικούπη με τον οποίο και απέκτησαν τον Χαρίλαο (μετέπειτα Πρωθυπουργό) και την Σοφία. Πέθανε στην Αίγινα, στην έπαυλη Τρικούπη, όπου ζούσε σε ηλικία 71 ετών στις 15 Ιουλίου του 1871 από ανακοπή μετά από ένα θαλάσσιο λουτρό. Ενταφιάστηκε στο Α' Νεκροταφείο Αθηνών στον οικογενειακό τάφο των Τρικούπηδων

## [Επεξεργασία] Χαρακτηριστικά

Αρχαϊκής ομορφιάς με μεγαλοπρεπές παράστημα και έκτακτης μόρφωσης, με εύχαρεις τρόπους, υπόδειγμα συζύγου και μητέρας είχε καταλάβει εξαιρετική θέση στις Ευρωπαϊκές αυλές (Λονδίνου και Παρισιού) όπου ο Σπυρίδων Τρικούπης υπηρετούσε.

Ανακτήθηκε από "http://el.wikipedia.org../../../%CE%B1/%CE%B9/%CE%BA/%CE%91%CE%B9%CE%BA%CE%B1%CF%84%CE%B5%CF%81%CE%AF%CE%BD%CE%B7_%CE%A4%CF%81%CE%B9%CE%BA%CE%BF%CF%8D%CF%80%CE%B7_e3b6.html"

Κατηγορίες: Οικογένεια Τρικούπη | Γεννήσεις το 1800 | Θάνατοι το 1871 | Κωνσταντινουπολίτες | Σύζυγοι Ελλήνων Πρωθυπουργών

##### Views

- Άρθρο
- Συζήτηση
- Τελευταία έκδοση

##### Αναζήτηση